Samkvæmt skýrslu Barnaheilla – Save the Children í Bretlandi sem kom út fyrr í vikunni hafa nokkrir starfsmenn hjálparsamtaka og liðsmenn friðargæslusveita misnotað aðstöðu sína og beitt börn kynferðislegu ofbeldi , og eru þau yngstu sex ára gömul . Fram kemur í skýrslunni að fæst málanna séu tilkynnt þar sem börnin og fjölskyldur þeirra óttist mjög afleiðingarnar . Málin er því sjaldan rannsökuð og þannig komast gerendur hjá refsingu . Barnaheill – Save the Children í Bretlandi könnuðu ástandið í Súdan , Haítí og á Fílabeinsströndinni . Barnaheill - Save the Children hvetja alþjóðastofnanir og alþjóðasamtök til að axla ábyrgð í þessum málum og leggja til að : · Nýtt alþjóðlegt eftirlit verði komið á laggirnar til að vakta og meta viðleitni hjálparsamtaka til að takast á við vandann og hvetja til árangursríkari viðbragða . · Setja upp virkt kvörtunarkerfi til að auðvelda fólki að tilkynna misnotkun gegn þeim . · Tekist verði á við rót misnotkunar og að stjórnvöld , gefendur og hið alþjóðlega samfélag setji málið í forgang og þá meðtalið að þróað verði kerfi til verndar börnum á alþjóðlegum grundvelli .